**Салимгожинова Жанат Толеубековна,**

Астана қаласы,

№ 38 мектеп-лицей

Екінші санатты

технология пәні мұғалімі

 **Матаның өңі және теріс жағы**

**Сабақтын мақсаты:**

Білімділік – жүн және жібек матаны сырт белгілері бойынша анықтау біліктерін қалыптастыру.

Дамытушылық - маталарды салыстыру, талдап – қорыта білу, олардың қасиеттері, өң және теріс жағы айырмасын анықтай білу біліктерін дамытуға жағдай жасау.

Тәрбиелік – еңбекқорлыққа, мұқияттылыққа, өзара көмек көрсетуге, маталарды үнемді ұстай білуге тәрбиелеу, эстетикалық талғамын ұштауға,топпен жұмыс істей білу дағдысын жетілдіруге жағдай жасау.

**Көрнекі құралдар мен жабдықтар:**

«Тоқыма өрімдері» кестесі, құрылымы,өрімі,түсіне қарай топталған мата үлгілері, мата ассортименті альбомы, инелер, лупалар, маталар атауы.

**Оқыту әдістері:**

Практикалық, зерттеушілік, түсіндіру, әңгімелесу, көрнекілік.

**Оқыту формалары**:

Топтық, жұппен.

**Пәнаралық байланыс:**

Биология,тарих, қазақ тілі, география.

**Сабақ барысы:**

1.Ұйымдастыру сәті. Салемдесу. Сабақтын мақсатымен таныстыру.

2. Өтілген материалды қайталау(Тоқыма талшықтары)

Маталардың негізгі қасиеттеріне жататыны: физикалық - механикалық, гигиеналық, технологиялық.

3.Топтарға бөлу.

 Топқа бөліну принципі: дене түйсігі арқылы сезінуді пайдалану (тактильные ощущения).

Ұстаз оқушыға кішкене дорбада жасырын заттарды ұсынады. Көлемі және пішінін алақан мен саусақтарының түйсігі арқылы сезіну бойынша бірдей заттарды тауып, сол принциппен оқушылар топқа бөлінеді.

**Сарамандық жүмыс:**

* Өз қолыңызбен бұйым тіккіңіз келген жағдайда матаны пішуден бұрын оның өң және теріс жақтарын анықтап алу қажет.
* Матаның өң және теріс жақтарын анықтау бойынша нұсқаулық:
* Матаның екі жағы да өңі мен теріс жағы көрінетіндей етіп бүктеп, үстел бетіне жайыңыз.
* Бедерленген суреті бар материал бетіндегі өрнектің анықтығы мен қанық түстілілігін анықтаңыз.
* Матаны екі жағынан қарап шығыңыз. Ақауларына назар аударыңыз: жіптерінің қалыңдауына немесе ұзын шеттерінің қалуына, түйіншектер және т.б.
* Матаның жиектерін мұқият қарап шығыңыз. Шұға мата жиегінің өң жағында түрлі түсті жіптер болады, олар теріс жағынан айтарлықтай қөрінбейді;
* Жібек және атлас маталардың өң жағы жағымды жылтыр түсті болады. Теріс жағы әдетте күңгірт түсті.

4. Бағалау: Үй жұмысы §13, 67-беттегі сұрақтарға ауызша жауап беру.

5. Қорытындылау. Рефлексия.